Eg. — Memphis (Mit Riheina) — Saqqāra — 1st/2nd c. AD — GVI 1843
Region: Egypt, Nubia and Cyrenaïca — Egypt and Nubia

στηθι φιλον παρα τυμβον οδοιπορε. -- τις με κελευει -- φρουρος εγω σε λεων. -- αυτος ο λαινεος -- αυτος. -- φωνηεις ποθεν επλεο -- δαιμονος αυδηι ανδρος υποχθονιου. -- τις γαρ οδ εστιν ανηρ αθανατοισι θεοισι τετιμενος ωστε δυνασθαι και φωνην τευχειν ωδε λιθωι βροτεην -- ηρας μεμφιτης ουτος φιλε κυδιμος ηρως ο σθεναρος πολλοις εξοχος ευρυβιης γνωριμος ενδαπιοισι και ανδρασι τηλεδαποισιν εινεκ ευφροσυνης εινεκεν αγλαιης ωκυμορος τον εκλαυσε πολις τον εθαψαν εταιροι η γαρ εην πατρης ανθος ευστεφανου. -- δακρυω μα σε δαιμον επει κλυον οσς αγορευει θηρ οδε. -- μη πηοις ω ξενε δακρυχεοις. -- ελθοι ες αιωνα κλυτον ουνομα. -- και σε φυλαξει δαιμων και σωσει παντα τυχη βιοτον.